30.09.2018
Цәыббрамза 30 рзы Аԥсны Аҳәынҭқарра Ахада Рауль Ҳаџьымба Ахьӡ-Аԥша апарк аҿы 1992-93ш.ш. Аԥсны Аџьынџьтәылатә еибашьраҿы иҭахаз аибашьцәа р-Мемориал амҵан ашәҭ шьыҵәрақәа шьҭеиҵеит.
Ашәҭшьҭаҵара иазкыз ацеремониа иалахәын Алада Уаԥстәыла Ахада Анатоли Бибилов, Адыгатәыла Ахада Мураҭ Кумпилов, Приднестровиа Молдавиатәи Ареспублика Иреиҳаӡоу Асовет Ахада Алеқсандр Шьерба, Аԥсны Жәлар Реизара Аиҳабы Валери Кәарҷиа, Ахада Иусбарҭа анапхгаҩы Беслан Барцыц, Аԥыза-министр Валери Бганба, Ашәарҭадара Ахеидкыла Амаӡаныҟәгаҩ Муҳамед Кьылба, Апарламент адепутатцәа, арратә еиҿкаарақәа рнапхгаҩцәеи рылахәцәеи, ауаажәларра рхаҭарнакцәа.